CELEX: 32011R0011
Language: lt
Date: 2011-01-07 00:00:00
Title: 2011 m. sausio 7 d. Komisijos reglamentas (ES) Nr. 11/2011, kuriuo iš dalies keičiami tam tikri reglamentai dėl prekių klasifikavimo Kombinuotojoje nomenklatūroje

8.1.2011   
            
            
               LT
            
            
               Europos Sąjungos oficialusis leidinys
            
            
               L 5/1
            
         KOMISIJOS REGLAMENTAS (ES) Nr. 11/2011
   2011 m. sausio 7 d.
   kuriuo iš dalies keičiami tam tikri reglamentai dėl prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Pagal 1998 m. rugpjūčio 27 d. Komisijos reglamentą (EB) Nr. 1858/98 dėl tam tikrų prekių klasifikavimo Kombinuotojoje nomenklatūroje (2) želatinos kapsulėse pateikiami ir kaip maisto papildas naudojami ryklių kremzlių milteliai priskirti 0305 pozicijai. Pagal 1992 m. gruodžio 3 d. Komisijos reglamentą (EEB) Nr. 3513/92 dėl tam tikrų prekių klasifikavimo Kombinuotojoje nomenklatūroje (3) želatinos kapsulėse pateikiamas ir kaip maisto papildas naudojamas paruoštas aliejus (kurio sudėtyje yra dvimečių nakvišų aliejaus, pieno riebalų ir vitamino E) priskirtas 1517 pozicijai.
            
         
               (2)
            
            
               Europos Sąjungos Teisingumo Teismas sujungtose bylose C-410/08–C-412/08 Swiss Caps AG prieš Hauptzollamt Singen
                   (4) nusprendė, kad kapsulėse pateikiami ir skirti naudoti kaip maisto papildas produktai turėtų būti klasifikuojami kaip maisto produktai, nenurodyti kitoje vietoje, priskiriant 2106 pozicijai.
            
         
               (3)
            
            
               Todėl tikslinga suderinti Reglamentą (EB) Nr. 1858/98 ir Reglamentą (EEB) Nr. 3513/92, kad būtų išvengta skirtingo tarifinio klasifikavimo ir būtų užtikrintas vienodas Kombinuotosios nomenklatūros taikymas Europos Sąjungoje.
            
         
               (4)
            
            
               Todėl Reglamentas (EB) Nr. 1858/98 ir Reglamentas (EEB) Nr. 3513/92 turėtų būti atitinkamai iš dalies pakeisti.
            
         
               (5)
            
            
               Be nurodytų pataisymų dar reikia iš dalies pakeisti 2009 m. lapkričio 26 d. Komisijos reglamentą (EB) Nr. 1179/2009, kuriuo iš dalies keičiami arba panaikinami tam tikri reglamentai dėl prekių klasifikavimo Kombinuotojoje nomenklatūroje (5). To reglamento I, II, ir III prieduose pateiktose lentelėse nurodyti reglamentai, kuriuos reikia iš dalies keisti (atitinkamai pakeisti KN kodą, reglamente išbraukti įrašą arba panaikinti reglamentą). Minėtame I priede pateiktos lentelės 1 įrašu ir minėtame III priede pateiktos lentelės 3 įrašu daromos nuorodos į 1979 m. kovo 13 d. Komisijos reglamentą (EEB) Nr. 484/79 (6). Be to, minėtame I priede pateiktos lentelės 79 įrašu ir minėtame II priede pateiktos lentelės 31 įrašu daromos nuorodos į 1995 m. lapkričio 21 d. Komisijos reglamento (EB) Nr. 2696/95 (7) priede pateiktos lentelės 3 punktą.
            
         
               (6)
            
            
               Kad padėtis būtų ištaisyta, Komisijos reglamento (EB) Nr. 1179/2009 I priedas turėtų būti iš dalies pakeistas, iš jo išbraukiant 1 ir 79 įrašus.
            
         
               (7)
            
            
               Šiame reglamente nustatytos priemonės atitinka Muitinės kodekso komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1858/98 priede pateiktos lentelės 2 punktas yra išbraukiamas.
   2 straipsnis
   Reglamento (EEB) Nr. 3513/92 priede pateiktos lentelės 1 punktas yra išbraukiamas.
   3 straipsnis
   Komisijos reglamento (EB) Nr. 1179/2009 I priede pateiktos lentelės 1 ir 79 įrašai yra išbraukiami.
   4 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. sausio 7 d.
      
         
            Komisijos vardu, Pirmininko vardu
         
         Algirdas ŠEMETA
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 241, 1998 8 29, p. 17.
   
      (3)  OL L 355, 1992 12 5, p. 12.
   
      (4)  2009 m. gruodžio 17 d. sprendimo, dar nepaskelbto rinkinyje, 29 ir 32 dalys.
   
      (5)  OL L 317, 2009 12 3, p. 1.
   
      (6)  OL L 64, 1979 3 14, p. 47.
   
      (7)  OL L 280, 1995 11 23, p. 17.